**פרטי ההסכם למשרתי המילואים:**

* הגנה בפני פיטורים – משרת מילואים ששירת 60 יום ומעלה בתקופת ההסכם, יקבל הגנה בפני פיטורים לתקופה של 60 יום לאחר תום שירות המילואים.
* ימי היעדרות בן זוג של משרת מילואים שעומד בכללים המפורטים יהיה זכאי לתוספת ימי היעדרות בתשלום כמפורט להלן:

|  |  |
| --- | --- |
| ימי מילואים מצטברים במהלך תקופת ההסכם | תוספת ימי היעדרות בתשלום לבן הזוג |
| עד 30 | 0 |
| 31-60 | 2 |
| 61-90 | 4 |
| 91-120 | 6 |
| 121 ומעלה | 8 |

* + לעניין הסכם זה – "בן זוג של משרת במילואים":
    - בן זוג של משרת במילואים שלהם ילד אחד לפחות מתחת לגיל 14;
    - בן זוג של משרת במילואים שלהם ילד עד גיל 18 שחולה במחלה ממארת או מטופל בדיאליזה;
    - בן זוג של משרת במילואים שבהשגחתם או בטיפולם הבלעדי, קרוב שהוא אדם עם מוגבלות כהגדרתו בסעיף 5 לחוק שוויון זכויות לאנשים עם מוגבלות, התשנ"ח-1998;
    - בן זוג של משרת במילואים שלו או לבן זוגו הורה חולה כהגדרתו בחוק דמי מחלה (היעדרות בשל מחלת הורה), התשנ"ד-1993.
  + ניתן יהיה לממש את ימי ההיעדרות באחת או יותר מהנסיבות הבאות:
    - מחלת ילד עד גיל 14;
    - טיפול או השגחה בלעדי בקרוב שהוא אדם עם מוגבלות כהגדרתו בחוק שוויון זכויות לאנשים עם מוגבלות, התשנ"ח-1998;
    - מחלת ילד עד גיל 18 שחולה במחלה ממארת או מטופל בדיאליזה;
    - טיפול בהורה חולה כהגדרתו בחוק דמי מחלה (היעדרות בשל מחלת הורה), התשנ"ד-1993.
    - הארכת תקופת הלידה וההורות של בן הזוג;
    - השגחה וטיפול בילד;
    - היעדרות הנדרשת עקב היציאה לשירות המילואים הפעיל של בן הזוג, לצורך סידורים הכרחיים לניהול ותחזוקת משק הבית, שניתן לבצעם רק בשעות העבודה;
    - היעדרויות אחרות – בתיאום עם המעסיק.
  1. בן זוג של משרת מילואים שלו מספר ימי חופשה בשכר במהלך שנה קלנדרית העולה על 35 ימים (למעט חופשת מחלה), מכסת ימי ההיעדרות בתשלום תהיה מחצית מימי ההיעדרות המצוינים בטבלה לעיל, וינוצלו רק בגין ימי מחלה.

1. צבירת חופשה שנתית
   1. ניתן יהיה לגרור ימי חופשה משנת 2023 לשנת 2024, גם מעבר לתקרת הצבירה, בהתאם לאחת מהעילות הבאות:
      1. המעסיק לא נתן חופשה לעובדו;
      2. העובד נעדר בשל שירות מילואים לפי חוק שירות המילואים, התשס"ח- 2008 לפחות חמישה ימים רצופים;
      3. העובד נעדר מעבודתו או לא ביצע אותה בשל הנסיבות המפורטות בסעיף 2 לחוק הגנה על עובדים בשעת חירום;
      4. העובד נקרא לשירות עבודה או שהועסק במקום עבודה שניתן לו אישור למפעל חיוני או מפעל לשירותים קיומיים בהתאם לחוק שירות עבודה בשעת- חירום, התשכ"ז-1967;
      5. המעסיק העסיק עובד לפי היתר העסקה בהתאם לסעיף 11 לחוק שעות עבודה ומנוחה, התשי"א-1951 או היתר לפי סעיף 25(ב) ו-26(ב) לחוק עבודת הנוער, התשי"ג-1953, שניתנו או תוקנו בשל מצב החירום;